૧૯૦૯માં જન્મેલી માર્ગ્યુરાઈટ જન્મી ત્યારે બધું સમુંસુતરું હતું. પરિવાર ધનાઢય તો ન હતો, પણ કોઈ ગંભીર કહી શકાય એવી આર્થિક તંગી પણ ન હતી. એટલે માર્ગ્યુરાઈટનું બાળપણ સામાન્ય રીતે વીત્યું. ભણતર પણ શરૂઆતથી રાબેતા મુજબ ચાલ્યું. પેરિસની ટેકનિકલ સ્કૂલ ઓફ વિમેન્સ એજ્યુકેશનમાંથી માર્ગ્યુરાઈટે કેમિસ્ટ્રીના વિષયમાં ડિપ્લામાંની ડિગ્રી મેળવી. પણ ત્યાં સુધીમાં પરિવાર પણ સારી એવી આર્થિક ભીંસમાં આવી ગયો હતો.